stanford-oval/wikipedia huggingface dataset:
เงือกน้อยผจญภัย (ภาพยนตร์ พ.ศ. 2566)
ตัวละคร > คนแสดง

| ตัวละคร | นักแสดง | ผู้ให้เสียงไทย | คำอธิบาย |
| --- | --- | --- | --- |
| แอเรียล | แฮลลี เบลีย์  | พิชญ์สินี วีระสุทธิมาศ (โบกี้ไลอ้อน) | ธิดาคนที่สุดท้องของราชาไตรตัน เงือกผู้หลงใหลในโลกมนุษย์ |
| เจ้าชายอีริค | โจนาห์ ฮาวเออร์-คิง | ธนทัต ชัยอรรถ (แกงส้ม) | เจ้าชายผู้มีจิตวิญญาณอิสระ ซึ่งแอเรียลช่วยเขาจากการจมน้ำ |
| เออร์ซูลา | เมลิสซา แม็กคาร์ธี | นนทิยา จิวบางป่า (เจี๊ยบ) | แม่มดแห่งท้องทะเล น้องสาวแท้ๆของราชาไตรตัน ผู้หวังจะครอบครองมหาสมุทร |
| วาเนสซา | เจสซิกา อเล็กซานเดอร์ | ทัศณ์เพลิน ตันเสรีสกุลภัช (พูด), พิชญ์สินี วีระสุทธิมาศ (ร้อง) | ร่างมนุษย์ที่เออร์ซูลาจำแลงมาเพื่อขัดขวางความรักของแอเรียลและอีริค |
| ราชาไตรตัน | ฆาบิเอร์ บาร์เดม | เกรียงศักดิ์ เหรียญทอง | เจ้าสมุทรแห่งแอตแลนติกา บิดาของแอเรียลและพี่สาวหกคน ผู้เกลียดชังมนุษย์ |
| ราชินีเซลินา | โนมา ดูเมซเวนี | โสภิตา รังสิโยทัย | มารดาบุญธรรมของเจ้าชายอีริค |
| มาลา | คารอรินา คอนเชต | กชนิภา รัชเวทย์ | ธิดาคนแรกของราชาไตรตัน |
| อินดิรา | ซีโมน แอชลีย์ | มนสิชา มงคลมาลา | ธิดาคนที่สองของราชาไตรตัน |
| แคสเปีย | นาตาลี ซอร์เรลล์ | ชนิสรา วงศ์ดีประสิทธิ์ (อูน) | ลูกสาวคนที่สามของราชาไตรตัน |
| ทามิกา | เซียนนา คิง | นัทนลัลน์ กิติทวีเกียรติ | ธิดาคนที่สี่ของราชาไตรตัน |
| คารินา | คาชสา โมฮามมาร์ | รัชยาวีร์ วีระสุทธิมาศ (ว่าน วันวาน) | ธิดาคนที่ห้าของราชาไตรตัน |
| เพอร์ลา | ลอเรนา แอนเดรีย | บุษยพัชร อุ่นจิติกุล | ธิดาคนที่หกของราชาไตรตัน |
| นายกรัฐมนตรีกริมสบี | อาร์ต มาลิก | สิทธิสม มุทธานุกูลวงศ์ | นายกรัฐมนตรีและคนสนิทของเจ้าชายอีริค |
ตัวละคร > ผู้ให้เสียง

| ตัวละคร | ผู้ให้เสียง | ผู้ให้เสียงไทย | คำอธิบาย |
| --- | --- | --- | --- |
| เซบาสเตียน | เดวิด ดีกส์ | สรรเสริญ โภคสมบัติ (พูด), เสริมศาสตร์ เดอะโรซาริโอ (ร้อง) | ปูที่ปรึกษาคนสนิทของราชาไตรตัน และผู้ดูแลแอเรียล |
| ฟลาวน์เดอร์ (Flounder) | จาค็อบ เท็มเบลย์ | ปุณญพัฒน์ อธิกเศวตพฤทธิ์ (ชาดำ) | ปลาเขตร้อนวัยเด็กขี้กังวล เป็นเพื่อนสนิทที่ดีที่สุดของแอเรียล |
| สกัตเติล (Scuttle) | อควาฟินา | พิมพิดา พิทักษ์สงคราม (พิม) | นกกาน้ำผู้โอ้อวดว่าตนรู้ทุกอย่างเกี่ยวกับโลกมนุษย์ ซึ่งในแอนิเมชันต้นฉบับเป็นนกนางนวลตัวผู้ |
เธลีมา

แอลีสเตอร์ โครวลีย์ในปี ค.ศ. 1912
เธลีมา (อังกฤษ: Thelema) เป็นปรัชญาทางจิตวิญญาณและสังคมแบบรหัสยศาสตร์และคุยหลัทธิตะวันตก รวมถึงเป็นขบวนการศาสนาใหม่ที่ก่อตั้งช่วงต้นคริสต์ทศวรรษ 1900 โดยแอลีสเตอร์ โครวลีย์ (ค.ศ. 1875–1947) นักเขียน นักปรัชญาและรหัสยิกชาวอังกฤษ เธลีมามีแนวคิดสำคัญคือการค้นหาและติดตามเจตจำนงแท้ของตนอันอยู่เหนือความปรารถนาทั่วไป เธลีมามีที่มาจาก คัมภีร์แห่งกฎ (The Book of the Law) ซึ่งโครวลีย์แต่งขึ้นในปี ค.ศ. 1909 หลังได้รับคำบอกจากไอวาส (Aiwass) "เสียง" ที่โครวลีย์ได้ยินในเดือนเมษายน ค.ศ. 1904 คัมภีร์นี้ได้วางรากฐานและสัจพจน์กลางที่ว่า "ทำตามเจตจำนงควรเป็นสิ่งสูงสุด" ("Do what thou wilt shall be the whole of the Law") มโนทัศน์นี้เน้นย้ำถึงเสรีภาพและการเดินตามวิถีทางของตน โดยได้รับการชี้นำจากความรักและการแสวงหาเจตจำนงแท้แห่งตน
จักรวาลวิทยาของเธลีมาประกอบด้วยเทพเจ้าหลายองค์จากศาสนาอียิปต์โบราณ เทพสำคัญ ได้แก่ นูอิต (Nuit) ท้องฟ้ายามราตรีที่แทนด้วยสตรีเปลือยที่ปกคลุมด้วยดวงดาว พระองค์ถือเป็นเทพีสูงสุดและ "พระแม่" ผู้เป็นบ่อเกิดของทุกสรรพสิ่ง นูอิตมาจากนูต เทพีแห่งท้องฟ้าของอียิปต์ แฮดิต (Hadit) พระสวามีของนูอิตที่แทนด้วยจุดเล็กไม่มีที่สิ้นสุด พระองค์เป็นตัวแทนของการสำแดง การเคลื่อนไหวและเวลา และรา-ฮูร์-คูอิต (Ra-Hoor-Khuit) ร่างจำแลงของเทพฮอรัส พระองค์เกี่ยวข้องกับดวงอาทิตย์และเป็นพลังงานที่ไหลเวียนในพิธีกรรมของเธลีมา เจตจำนงแท้เป็นแนวคิดหลักของเธลีมา โดยโครวลีย์เชื่อว่าการค้นพบและบรรลุเจตจำนงแท้เป็นหนทางสู่ความเข้าใจและเติมเต็มตนเอง หรือที่เรียกว่าเกรตเวิร์ก (Great Work)
เซเรมอเนียลแมจิก (ceremonial magic หรือเรียกเพียง แมจิก (magick)) เป็นการปฏิบัติที่สำคัญในเธลีมา เป็นการฝึกฝนทางกาย จิตใจและจิตวิญญาณ เซเรมอเนียลแมจิกถือเป็นสื่อกลางในการเปิดเผยเจตจำนงแท้ และสร้างความเปลี่ยนแปลงที่สอดคล้องกับเจตจำนงแท้ นอกจากนี้ยังมีพิธีนอสติกมิสซา (Gnostic Mass) การฝึกโยคะ การนั่งสมาธิและอื่น ๆ เพื่อช่วยในการสำรวจจิตใจ ผู้ปฏิบัติเธลีมาเฉลิมฉลองวันสำคัญช่วงวิษุวัต อายันและเทศกาลเพื่อระลึกถึงการแต่งคัมภีร์ของโครวลีย์
เธลีมามาจากคำภาษากรีกโบราณ θέλημα (thélēma) หมายถึง "เจตจำนง" แจ็ก พาร์สันส์ เคนเนธ แกรนต์ เจมส์ ลีสและเนมา อันนาฮัดนามีส่วนในการพัฒนาเธลีมาหลังโครวลีย์ โดยแนะนำแนวคิด การปฏิบัติและการตีความใหม่ พาร์สันส์ริเริ่มพิธีแบแบลอนเวิร์กกิง (Babalon Working) เพื่ออัญเชิญเทพีแบแบลอน ขณะที่แกรนต์สังเคราะห์ธรรมเนียมต่าง ๆ เข้ากับคณะไทโฟเนียน (Typhonian Order) ของเขา ด้านลีสค้นพบอิงลิชกอบอลลา (English Qaballa) ส่วนอันนาฮัดนาพัฒนามะอัตแมจิก (Maat Magick) สิ่งเหล่านี้ทำให้เธลีมามีความหลากหลายและลึกซึ้งยิ่งขึ้น
แหล่งข้อมูลอื่น

"Understanding the Religion of Thelema". Learn Religions.
เนกาทีฟติงกิงบัตโพซิทีฟดูอิง

เนกาทีฟติงกิงบัตโพซิทีฟดูอิง (อังกฤษ: Negative Thinking But Positive Doing) เป็นอีพีของจุ๋ย จุ๋ยส์ออกจำหน่ายในปี พ.ศ. 2551 ได้ปลอยซิงเกิลออกจากอัลบั้มชุดนี้ได้แก่ อย่าขี้โม้ และ  เหลือแต่ตอ
รายชื่อเพลง

"นัด นัท"
"อย่าขี้โม้"
"ก็อย่างที่บอก"
"Circle Life"
"เหลือแต่ตอ"
"ชมรัก" (เพลงโบนัส)
เทสลาโรโบแวน

| เทสลาโรโบแวน> ภาพรวม |
| --- | --- |
บริษัทผู้ผลิต: บริษัทเทสลา
ผู้ออกแบบ: ฟรองซ์ ฟอน โฮลซ์เฮาเซน
ตัวถังและช่วงล่าง
รูปแบบตัวถัง: รถตู้
เทสลาโรโบแวน (อังกฤษ: Tesla Robovan) เป็นรถตู้ไฟฟ้าอัตโนมัติที่เทสลาวางแผนพัฒนาขึ้นในอนาคต โดยประกาศเปิดตัวในเดือนตุลาคม ค.ศ. 2024 รถคันนี้ถูกออกแบบให้สามารถบรรทุกผู้โดยสารได้สูงสุด 20 คน
ประวัติ > ภูมิหลัง

Tesla Master Plan Part Deux ซึ่งเผยแพร่ในปี ค.ศ. 2016 ได้กล่าวถึงแนวคิดการพัฒนารถ "people-mover" หรือยานพาหนะสำหรับการขนส่งผู้คน และในปี ค.ศ. 2022 ซีอีโอของเทสลา อีลอน มัสก์ ได้พูดถึงการพัฒนา "โรโบแวนที่สามารถปรับแต่งได้สูงสำหรับการขนส่งคนและสินค้า"
ในเดือนมีนาคม ค.ศ. 2023 เทสลาได้เปิดเผยข้อมูลเกี่ยวกับรถขนาดใหญ่ในอนาคตนี้ในงานอินเวสเตอร์เดย์และในเดือนถัดมา เทสลามาสเตอร์แพลนพาร์ท 3 ก็ได้ระบุแผนการผลิตรถตู้เชิงพาณิชย์ ซึ่งเป็นหนึ่งในสองยานพาหนะที่จะเปิดตัวพร้อมกับรถแท็กซี่หุ่นยนต์ (robotaxi)
ประวัติ > การประกาศ

เทสลาโรโบแวนรุ่นต้นแบบถูกเปิดตัวในวันที่ 10 ตุลาคม ค.ศ. 2024 ในงาน "We, Robot" ที่วอเนอร์บราเธอร์สสตูดิโอในลอสแอนเจลิส โดยมีการขับรถต้นแบบขึ้นมาบนเวทีหลักและมีผู้โดยสาร 14 คนลงจากรถ นอกจากนี้งานยังเปิดตัวไซเบอร์แคบและหุ่นยนต์ฮิวแมนนอยด์ ออพติมัส ที่สามารถเคลื่อนไหวได้อย่างอิสระ
โรโบแวนสามารถบรรทุกผู้โดยสารได้สูงสุด 20 คน และยังสามารถใช้งานเป็นรถตู้บรรทุกสินค้าได้อีกด้วย เทคครันช์อธิบายว่ารถคันนี้มี "รูปลักษณ์ย้อนยุค-อนาคต" และไม่มีพวงมาลัย อีลอน มัสก์ กล่าวว่า "เราจะผลิตสิ่งนี้ และมันจะมีหน้าตาเหมือนที่เห็นนี้" รถตู้โรโบแวนถูกออกแบบมาเพื่อใช้งานใน Tesla Network ซึ่งเป็นบริการเรียกรถโดยสารที่ใช้ยานพาหนะขับเคลื่อนอัตโนมัติของเทสลา
อย่างไรก็ตาม ยังไม่มีการเปิดเผยรายละเอียดเกี่ยวกับการผลิตหรือค่าใช้จ่ายเพิ่มเติมในขณะนี้
เนด แฟลนเดอส์

| เน็ด แฟลนเดอร์ส Ned Flanders |
| --- | --- |
ตัวละครใน เดอะซิมป์สันส์

ปรากฏครั้งแรก: "Simpsons Roasting on an Open Fire" (1989)
สร้างโดย: แม็ท เกรนิง Rich Moore (นักออกแบบ)
ให้เสียงโดย: Harry Shearer
ข้อมูลตัวละครในเรื่อง
เพศ: ชาย
อาชีพ: พนักงานบริษัทเกี่ยวกับยา (เดิม, กระทั่งเขาเปิดร้านเลฟโทเรียม), เจ้าของร้านเดอะเลฟโทเรียม (เดิม, จนกระทั่งปิดร้าน), ครูชั้นเกรด 4 ที่โรงเรียนประถมสปริงฟีลด์
ครอบครัว: โมนา แฟลนเดอร์ส (แม่) เน็ดวาร์ด แฟลนเดอร์ส ซีเนียร์ (พ่อ)
คู่สมรส: จิงเจอร์ (ล้มเลิก) มอว์ด แฟลนเดอร์ส (เสียชีวิต) เอ็ดน่า คราบ๊าบเพิล (เสียชีวิต)
บุตร: ร็อด แฟลนเดอร์ส  ท็อดด์ แฟลนเดอร์ส
เน็ดวาร์ด "เน็ด" แฟลนเดอร์ส จูเนียร์ (อังกฤษ: Nedward "Ned" Flanders Jr.) เป็นตัวละครสมมติในซีรี่แอนิเมชั่นทางโทรทัศน์เรื่อง เดอะซิมป์สันส์ พากย์เสียงโดย Harry Shearer ปรากฏตัวครั้งแรกในตอนปฐมทัศน์ของซีรีส์ ตอน "Simpsons Roasting on an Open Fire" เน็ดเป็นชายที่เคร่งศาสนามาก มีอัธยาสัยดี และเป็นเพื่อนบ้านหลังติดกันกับครอบครัวซิมป์สัน เขามักถูกโฮเมอร์อิจฉา แกล้ง และเกลียดอยู่บ่อย ๆ แต่ก็มีหลักฐานอยู่หลายตอนที่ว่าเขาทั้งสองก็เป็นเพื่อนที่ดีต่อกัน เน็ดเป็นศาสนิกชนผู้เคร่งครัดของศาสนาคริสต์นิกายโปรเตสแตนต์ธรรมอักษรนิยม (Evangelicalism) เขาเป็นหนึ่งในตัวละครที่เป็นมิตรและน่าคบหาที่สุดในบรรดาพลเมืองของสปริงฟีลด์
เน็ดเป็นหนึ่งในตัวละครชุดแรกนอกเหนือจากครอบครัวซิมป์สันที่ได้ปรากฏตัวในเดอะซิมป์สันส์ และยังกลายเป็นตัวละครหลักกลางในบางตอน โดยมีตอนแรกที่เน็ดเป็นตัวละครหลักกลางคือตอน "Dead Putting Society" ในซีซั่นที่สอง นามสกุลแฟลนเดอร์สนั้นมาจากถนนแฟลนเดอร์ส (Flanders St.) ในพอร์ตแลนด์ รัฐโอเรกอน ภูมิลำเนาของแม็ท เกรนิง ผู้สร้างเดอะซิมป์สันส์
อ่างเก็บน้ำ

อ่างแก้ว อ่างเก็บน้ำในมหาวิทยาลัยเชียงใหม่
อ่างเก็บน้ำ (อังกฤษ: reservoir) หมายถึง ทะเลสาบที่มนุษย์สร้างขึ้น เพื่อเก็บน้ำสำหรับการใช้ในหลากหลายจุดประสงค์ อ่างเก็บน้ำถูกสร้างขึ้นจากคอนกรีต ดิน หิน สิงที่อยู่รอบๆ แม่น้ำหรือลำธาร เพื่อเป็นเขื่อนที่แข็งแรง เมื่อเขื่อนสร้างเสร็จสมบูรณ์ กระแสน้ำจะเติมเต็มเขื่อน เขื่อนซึ่งถูกสร้างขึ้นโดยมนุษย์ (มากกว่าเป็นการปรับตัวของอ่างน้ำตามธรรมชาติ) อาจถูกเรียกว่า ที่เก็บน้ำขนาดใหญ่
ประเภท

โดยทั่วไปอ่างเก็บน้ำมี 3 ประเภท
อ่างเก็บน้ำตามหุบเขา
อ่างเก็บน้ำที่มีขอบเขตล้อมรอบ
อ่างเก็บน้ำที่ถูกปิดล้อมทั้งด้านข้างและด้านบน เพื่อจะเก็บรักษาวัตถุดิบคุณภาพสูงให้ปลอดภัยจากการเจือปน เช่น น้ำดื่ม อ่างเก็บน้ำประเภทนี้ อาจเรียกว่า อ่างเก็บน้ำเพื่อการบริการ (serviced reservoirs)
ประเภท > อ่างเก็บน้ำตามหุบเขา

อ่างเก็บน้ำแบบธรรมดาตัดระหว่างหุบเขาถูกสร้างขึ้นโดยอาศัยภูมิประเทศทางธรรมชาติ โดยทั่วไปแล้ว วิศวกรจะหาทำเลในการสร้างเขื่อนที่มีลักษณะแคบ แต่มีพื้นที่ต้นน้ำด้านบนกว้าง ด้านข้างของหุบเขาทำหน้าที่เสมือนเป็นกำแพงทางธรรมชาติ และพื้นที่ด้านบนทางต้นน้ำทำให้เกิดอ่างเก็บน้ำขนาดใหญ่ สถานที่ที่ดีที่สุดสำหรับการสร้างเขื่อนตามแนวหุบเขา จะต้องตัดสินว่าสถานที่ใดสามารถเชื่อมเขื่อนไว้กับผนังของหุบเขาและพื้นได้ ทั้งนี้เพื่อป้องกันการรั่วซึมของน้ำ และถ้าหากจำเป็น มนุษย์อาจจะต้องสร้างบ้านใหม่ หรือเคลื่อนย้ายสถานที่ทางประวัติศาสตร์ ตัวอย่างเช่น อาบู ซิมเบล ถูกย้ายออกก่อนที่จะมีการก่อสร้างเขื่อนอัสวาน (ทำให้เกิดทะเลสาบนัสซอร์ จากแม่น้ำไนล์ ในอียิปต์)
ในตอนเริ่มต้นของการก่อสร้าง แม่น้ำอาจจะต้องถูกเบี่ยงทิศทางออกไปโดยผ่านอุโมงค์ เพื่อการก่อสร้างฐานราก เมื่อเสร็จสิ้นการสร้างฐานราก การสร้างเขื่อนจึงเกิดขึ้นได้ ซึ่งอาจใช้เวลาเป็นเดือน หรือเป็นปี ขึ้นอยู่กับขนาดและความซับซ้อนของเขื่อน
ประเภท > อ่างเก็บน้ำตามแนวชายฝั่ง

อ่างเก็บน้ำชนิดนี้จะรับน้ำจากแม่น้ำที่มีหลากหลายคุณภาพและปริมาณ โดยการสูบน้ำจากแม่น้ำ บางส่วนของเขื่อนมักจะถูกสร้างจากการขุดเจาะ และบางส่วนโดยการก่อสร้างทำนบหรือทางล้อมรอบคลอง พื้นของอ่างเก็บน้ำและทางริมคลองจะต้องมีที่รองกันน้ำซึม ส่วนใหญ่ทำจากดินเลน น้ำที่ถูกเก็บจะมีระยะเวลาในการกักเก็บนานหลายเดือน เพื่อให้กระบวนการทางชีววิทยาสามารถกำจัดความขุ่นของน้ำ และลดสารเจือปนได้เป็นจำนวนมาก อ่างเก็บน้ำประเภทนี้สามารถนำน้ำออกเพื่อปิดเขื่อนในเวลาที่น้ำในแม่น้ำมีมลภาวะมากเกินไป หรือมีอัตราการไหลของน้ำต่ำในฤดูแล้ง ระบบการประปาของเมืองลอนดอนเป็นหนึ่งตัวอย่างของการใช้การกักเก็บน้ำตามแนวชายฝั่งจากแม่น้ำเทมส์ และแม่น้ำลี โดยอ่างเก็บน้ำขนาดใหญ่ปรากฏให้เห็นตลอดแนวไปจนถึงท่าอากาศยานลอนดอนฮีทโธรว์
ประเภท > อ่างเก็บน้ำเพื่อการบริการ

อ่างเก็บน้ำชนิดนี้ส่วนมากถูกสร้างเป็นหอคอย เป็นโครงสร้างที่ถูกยกขึ้นอยู่บนเสาคอนกรีต และรอบๆเป็นพื้นที่ราบ บางแห่งอยู่ใต้ดิน โดยเฉพาะในประเทศที่เต็มไปด้วยภูเขาและเนินเขา ในประเทศอังกฤษ อ่างเก็บน้ำใต้ดินจำนวนมากถูกสร้างขึ้นใต้เมืองลอนดอนตั้งแต่ศตวรรษที่ 18 ในสมัยวิกตอเรียด้วยอิฐเรียงกันเป็นชั้นหนาๆ อ่างเก็บน้ำใต้ดินที่ใหญ่ที่สุดในยุโรป คือ อ่างเก็บน้ำ Honor Oak ที่สร้างแล้วเสร็จในปี พ.ศ. 2452 หลังคาถูกค้ำด้วยเสาอิฐขนาดใหญ่และโครงสร้างโค้ง (arch) พื้นผิวภายนอกสำหรับเป็นสนามกอล์ฟ
การดำเนินการ

น้ำถูกปล่อยจากอ่างเก็บน้ำด้วยแรงดึงดูดของโลก เพื่อที่จะถูกนำไปทำความสะอาดเพื่อใช้สำหรับดื่ม ผลิตกระแสไฟฟ้า หรือ รักษาการไหลของกระแสน้ำ ถ้าหากว่ามีฝนตกลงมามาก น้ำจะถูกปล่อยออกทางทางน้ำล้นเพื่อหลีกเลี่ยงภาวะน้ำมากเกิน และเพื่อรักษาความแข็งแรงของเขื่อนไว้ อ่างเก็บน้ำสมัยใหม่ส่วนใหญ่มีการออกแบบหอคอยเพื่อถ่ายเทน้ำออกจากอ่างเก็บน้ำในระดับต่างๆ และเพื่อให้น้ำที่มีคุณภาพจำเพราะถูกปล่อยไปกับกระแสน้ำในแม่น้ำเช่นเดียวกับน้ำเพื่อการทดแทน
การดำเนินการ > การวัดระดับ

คำศัพท์สำหรับอ่างเก็บน้ำมีหลากหลายตามประเทศต่างๆ ในสหรัฐอเมริกา ระดับน้ำที่มากที่สุดตามปกติของอ่างเก็บน้ำ เรียนกว่า full pool ในขณะที่ระดับน้ำที่น้อยที่สุดที่เขื่อนยังสามารถทำงานได้ เรียกว่า dead pool หากต่ำกว่าระดับนี้ก็ยังคงเรียกว่า dead pool ระดับน้ำที่อยู่ระหว่างระดับต่ำสุดกับสูงสุดเรียกว่า conservation pool ระดับน้ำที่มากที่สุดอาจจะต่างกัน ทั้งนี้ขึ้นอยู่กับฤดูกาล ฤดูร้อนหรือฤดูหนาว และ ฤดูที่อากาศแห้งหรืออากาศชื้น
หากน้ำในเขื่อนถึงจุด dead pool เขื่อนไม่สามารถปล่อยน้ำได้อีก กระแสน้ำเหนือเขื่อนเกือบจะแห้งหมด ทำให้ไม่สามรถผลิตกระแสไฟฟ้าได้ ทั้งนี้อาจเกิดขึ้นได้จากการที่ระบบน้ำของเทศบาลดูดอากาศลงไปในน้ำ ทำให้คุณภาพของน้ำเสีย สามารถแก้ได้อย่างถาวรด้วยการใช้ท่อยาวขึ้น หรือแก้แบบชั่วคราวด้วยการใช้ท่อส่งน้ำขนาดใหญ่ลอยอยู่บนเรือบรรทุก จนกว่าจะเสร็จสิ้นการซ่อมเขื่อนหรือหมดปัญหาขาดแคลนน้ำขั้นรุนแรง
การดำเนินการ > ไฟฟ้าพลังน้ำ

สถานีไฟฟ้าพลังน้ำประกอบด้วยกังหันขนาดใหญ่ติดอยู่ที่ส่วนฐานของเขื่อน น้ำจากอ่างเก็บน้ำด้านหลังเขื่อนจะถูกส่งผ่านมาทางท่อเพื่อหมุนกังหัน กังหันจะปั่นเครื่องกำเนิดไฟฟ้าทำให้เกิดกระแสไฟฟ้า โดยทั่วไปแล้ว อ่างเก็บน้ำประเภทนี้จะถูกสร้างไว้เฉพาะสำหรับเครื่องกำเนิดกระแสไฟฟ้าเท่านั้น ไม่สามารถใช้เป็นน้ำดื่ม หรือน้ำเพื่อการชลประทานได้
การดำเนินการ > การควบคุมทางน้ำไหล

อ่างเก็บน้ำสามารถใช้ควบคุมการไหลของน้ำสู่ปลายน้ำได้หลายวิธี
การดำเนินการ > การควบคุมทางน้ำไหล > การชลประทาน

น้ำที่ใช้เพื่อการชลประทานจะถูกปล่อยสู่ระบบคลองเพื่อใช้ในการเพาะปลูกเป็นหลัก หรือเพื่อเป็นระบบน้ำสำรอง โดยทั่วไปแล้วจะไม่ใช้เพื่อเป็นน้ำดื่ม แต่ในบางกรณีก็สามารถใช้ดื่มได้ เช่น อ่างเก็บน้ำห้วยหัวแหวน อ่างเก็บน้ำแม่ทุเลาใน ตำบลกลางดง อำเภอทุ่งเสลี่ยม
การดำเนินการ > การควบคุมทางน้ำไหล > การควบคุมน้ำท่วม

รู้จักกันในนาม อ่างเก็บน้ำเพื่อแบ่งเบาปัญหาน้ำท่วม (attenuation) หรือ เพื่อทำให้สมดุล (balancing) อ่างเก็่บน้ำชนิดนี้ ถูกใช้เพื่อป้องกันน้ำท่วม โดยจะกักเก็บน้ำเมื่อมีปริมาณน้ำฝนที่ไม่ตกตามฤดูกาลมากเกินไป จากนั้นจะปล่อยน้ำออกอย่างช้าๆภายในช่วงเวลาสัปดาห์ หรือเดือน อ่างเก็บน้ำบางแห่งถูกสร้างตามทางของแม่น้ำแต่ถูกควบคุมทิศทางการไหลโดยแผ่นกั้นน้ำ เมื่อน้ำในแม่น้ำไหลมากเกินกว่าความจุของแผ่นกั้นน้ำ น้ำจะถูกสะสมไว้ทางด้านหลังเขื่อน และเมื่ออัตราการไหลลดลง น้ำจากหลังเขื่อนจะค่อยๆถูกปล่อยออกมาจนกระทั่งอ่างเก็บน้ำว่างเปล่าอีกครั้ง ในบางกรณีที่อ่างเก็บน้ำได้ทำหน้าที่เพียงไม่กี่ครั้งในรอบทศวรรษ พื้นที่ด้านหลังอ่างเก็บน้ำอาจถูกพัฒนาให้เป็นชุมชน หรือพื้นที่สำหรับนันทนาการ เขื่อนยุคใหม่เพื่อปรับสมดุลกำลังถูกพัฒนาขึ้นเพื่อต่อสู้กับวิกฤตโลกร้อน เรียกว่า อ่างเก็บน้ำเพื่อยับยั้งน้ำท่วม (Flood Detention Reservoirs) ทั้งนี้เพราะเขื่อนเก็บน้ำจะยังคงแห้งเป็นเวลานาน และอาจมีปัญหาเกี่ยวกับความแข็งแรงของดินรอบเขื่อน บริษัทสัญชาติอังกฤษ Instant Barrage Services จึงได้พัฒนาส่วนผสมเพื่อเป็นทางเลือกในการเติมลงบนดิน ทำจากวัสดุรีไซเคิล ซึ่งน่าจะใช้การได้ดีและปล่อยก๊าซคาร์บอนไดออกไซด์ในปริมาณที่น้อยกว่า
การดำเนินการ > การควบคุมทางน้ำไหล > การทดแทน

หากอ่างเก็บน้ำทั่วไปตามแม่น้ำถูกใช้เป็นแหล่งกำเนิดพลังงาน อ่างเก็บน้ำเพื่อการทดแทนนี้มีไว้เพื่อเป็นหลักประกันว่าจะมีการไหลของน้ำอย่างเพียงพอระหว่างช่วงเวลาการทำงานของอุตสาหกรรมพลังงานน้ำ
การดำเนินการ > การควบคุมทางน้ำไหล > คลอง

เมื่อน้ำจากธรรมชาติมีไม่เพียงพอสำหรับการส่งต่อไปยังคลอง อ่างเก็บน้ำอาจถูกใช้เพื่อรับประกันระดับน้ำในคลอง
การดำเนินการ > นันทนาการ

อ่างเก็บน้ำทำให้เกิดสถานที่สำหรับนันทนาการ แม้ส่วนใหญ่ถูกสร้างขึ้นเพื่อจุดประสงค์ด้านเทศบาล แต่สามารถอนุญาตให้ทำกิจกรรมบางอย่างได้ เช่น ตกปลา พายเรือ ดังนั้นอ่างเก็บน้ำส่วนใหญ่จึงมีกฎหมายควบคุมเพื่อความปลอดภัยของสาธารณชน
การดำเนินการ > การจัดการออกแบบอ่างเก็บน้ำ

มีหลากหลายซอฟต์แวร์สำหรับการออกแบบอ่างเก็บน้ำ ตั้งแต่ระดับผู้เชี่ยวชาญ Dam Safety Program Management Tools (DSPMT) จนถึงอย่างง่าย WAFLEX และแบบผสมผสาน Water Evaluation And Planning system (WEAP) ทำให้การทำงานด้านอ่างเก็บน้ำมาอยู่ในระบบของระบบอุปสงค์-อุปทาน
ประวัติศาสตร์

เมื่อสภาพอากาศแห้ง และการขาดแคลนน้ำในประเทศอินเดีย ทำให้เกิดการพัฒนาด้านการจัดการน้ำเบื้องต้น รวมถึงอาคารสำหรับอ่างเก็บน้ำที่ Girnar สมัย 3,000 ปีก่อนคริสตกาล ทะเลสาบที่มนุษย์สร้างขึ้นปรากฏให้เห็นตั้งแต่ 5 ศตวรรษก่อนคริสตกาลในประเทศกรีซ และทะเลสาบที่มนุษย์สร้างขึ้น ที่ยังคงอยู่จนถึงปัจจุบันนี้อยู่ที่ รัฐมัธยประเทศ ในประเทศอินเดีย ซึ่งถูกสร้างขึ้นในศตวรรษที่ 11 ครอบคลุมพื้นที่ประมาณ 650 ตารางเมตร
ทางน้ำล้นของอ่างเก็บน้ำลินบรันเน ในเวลส์
ทะเลสาบวอลตา อ่างเก็บน้ำที่ใหญ่ที่สุดในโลก (8,482 ตร.กม.) ในประเทศกานา
เนชันนัลเอมเบลม

National Emblem
Played by the United States Army Band
เนชันนัลเอมเบลม (อังกฤษ: National Emblem) เป็นเพลงมาร์ชที่แต่งโดยเอดวิน ยูยีน แบกลีย์ นักแต่งเพลงชาวอเมริกันในปี ค.ศ. 1902 เผยแพร่ในปี ค.ศ. 1906 เป็นหนึ่งผลงานเพลงมาร์ชอเมริกันที่มีชื่อเสียงที่สุด  นิยมบรรเลงในวันชาติสหรัฐอเมริกา เนื่องจากส่วนหนึ่งของทำนองเพลง มาจากบางท่อนของ เดอะสตาร์สแปงเกิลด์แบนเนอร์ เพลงชาติสหรัฐ
แบกลีย์แต่งเพลงนี้ขณะโดยสารรถไฟไปกับเพื่อนร่วมวง เมื่อแต่งเพลงนี้เสร็จเขากลับไม่ชอบทำนองตอนจบเพลง แต่เพื่อนร่วมวงที่ฟังอยู่ในตู้โดยสารถัดไปกลับชื่นชอบ และแจ้งกับแบกลีย์ว่าจะนำเพลงนี้ออกบรรเลงในการแสดงครั้งต่อไปของวง ทั้งๆ ที่ตัวแบกลีย์โยนโน้ตเพลงนี้ทิ้งไปแล้ว
ครั้งหนึ่งจอห์น ฟิลิป ซูซา ให้สัมภาษณ์ว่า หากให้เลือกเพลงมาร์ชห้าเพลงที่คิดว่าดีที่สุด ห้าเพลงนั้นประกอบด้วยผลงานของซูซาเองจำนวนสี่เพลงได้แก่ เซ็มเปอร์ฟิเดลิส, เดอะวอชิงตันโพสต์, เดอะทันเดอเรอร์ และ เดอะสตาร์แอนด์สไตรพ์ฟอร์เอเวอร์  อีกเพลงหนึ่งนั้นคือ เนชันนัลเอมเบลม ของแบกลีย์
แหล่งข้อมูลอื่น

National Emblem เก็บถาวร 2013-12-30 ที่ เวย์แบ็กแมชชีน
เฉิน จิ้ง

| เฉิน จิ้ง |
| --- | --- |
ดาดาในปี ค.ศ. 2012
สารนิเทศภูมิหลัง
เกิด:  (1989-03-22) 22 มีนาคม ค.ศ. 1989 (35 ปี) ฮ่องกง
อาชีพ: นักแสดง, นางแบบ
สังกัด: แจ็คโซ
เฉิน จิ้ง (จีน: 陳靜) หรือชื่ออังกฤษ ดาดา (อังกฤษ: DaDa) เกิดวันที่ 22 มีนาคม ค.ศ. 1989 เป็นทั้งนักแสดงและนางแบบชาวฮ่องกง ซึ่งมีชื่อเสียงมาจากการเป็นนักร้องฮ่องกงที่รวมถ่ายแบบให้กับสินค้าเครื่องดื่ม รวมถึงประสบความสำเร็จในผลงานอัลบั้มภาพชุดแรกที่มีชื่อว่า เฟิร์สอิมเพรสชัน เธอมีเพื่อนชายคนสนิทเป็นนักแสดงชื่อ หวัง จงเหยา ซึ่งทั้งสองยังได้ร่วมแสดงคู่กันในภาพยนตร์เรื่อง หลั่นไคฟง
ผลงานที่ผ่านมา > อี-บุ๊ค

อ้ายเตอตี้เซี่ยเจี้ยวอวี้ 2011
ผลงานที่ผ่านมา > ภาพยนตร์

| ปี | เรื่อง | ผู้กำกับ | รับบท | หมายเหตุ |
| --- | --- | --- | --- | --- |
| 2008 | Besieged City | Lawrence Ah Mon | Ceci |  |
| 2010 | La Comédie Humaine | Hing-Ka Chan  Janet Chun | Actress |  |
| 2011 | Chase Our Love | Yang Zi | Jing Jing |  |
| 2011 | MicroSex Office | Jim Chim | Virgina | Supporting actress |
| 2011 | Lan Kwai Fong | Wilson Chin | Cat | Leading actress |
| 2012 | Vulgaria | Pang Ho-cheung | Popping Candy | Supporting actress |
| 2012 | Godfather | He Zi-Qiang |  | Short film |
| 2013 | Mommy | He Zi-Qiang |  |  |
| 2013 | SDU: Sex Duties Unit | Gary Mak | Siu Keung's ex-wife | Guest |
| 2013 | Hardcore Comedy | Henri Wong Chi-Hang Chong Siu-Wing Law Yiu-Fai | Moon | Leading actress |
| 2013 | Tales from the Dark 1 | Fruit Chan | Ghost | Leading actress |
| 2014 | Aberdeen | Pang Ho-cheung | Van | Guest |
| 2014 | Z Storm | David Lam | Angel Leung | Leading actress |
| 2014 | Flirting in the Air | Aman Chang | Shelly / Shelia | Leading actress |
| 2015 | An Inspector Calls | Raymond Wong Pak-Ming Herman Yau Lai-To | Sexy |  |
| 2015 | 12 Golden Ducks | Matt Chow | Kitty |  |
| 2015 | Lucky Star 2015 | Ching Long | Pik Pik |  |
| 2015 | Magic Card | Kwok-Man Keung | Meng Xiaoling |  |
| 2016 | S Storm | David Lam | Ebby Lau | Guest |
ผลงานที่ผ่านมา > ภาพยนตร์ > อัลบั้มภาพ

ค.ศ. 2010: เฟิร์สอิมเพรสชัน
ค.ศ. 2010: เหม่ยเหรินสือจี้
ค.ศ. 2010: เสี่ยเจินเยว่ลี่ เอเวอรี่เดย์วิธยู
ค.ศ. 2010: โมชั่น
ผลงานที่ผ่านมา > ภาพยนตร์ > มิวสิกวิดีโอ

เพลง ไอมิสยู ของ เฉิน ไป่หยู่
แหล่งข้อมูลอื่น

陳靜微博
เนชันนัลลีกเซาท์

| --- | --- |

ก่อตั้ง: 2004
ประเทศ:  อังกฤษ
จำนวนทีม: 22
ระดับในพีระมิด: 6  สเต็ป 2 (ในระบบเนชันนัลลีก)
เลื่อนชั้นสู่: เนชันนัลลีก
ตกชั้นสู่: อิสธ์เมียนลีก พรีเมียร์ ดิวิชัน เซาเทิร์นฟุตบอลลีกพรีเมียร์ดิวิชัน
ถ้วยระดับประเทศ: เอฟเอคัพ เอฟเอโทรฟี
ทีมชนะเลิศปัจจุบัน: เอ็บส์ฟลีตยูไนเต็ด  (2022–23)
เว็บไซต์: National League
ปัจจุบัน: ฤดูกาล 2023–24
เนชันนัลลีกเซาท์ (อังกฤษ: National League South) หรือในอดีตคือ คอนเฟอเรนซ์เซาท์ (Conference South) (มีชื่อในการแข่งขันตามผู้สนับสนุนหลักว่า แวนอะรามาเนชันนัลลีกเซาท์) คือการแข่งขันฟุตบอลในประเทศอังกฤษระดับกึ่งอาชีพ ถูกจัดให้เป็นลีกลำดับที่ 6 ของระบบฟุตบอลลีกอังกฤษทั้งหมด และอยู่ลำดับรองลงมาจากเนชันนัลลีก โดยจะแข่งขันควบคู่กับเนชันนัลลีกนอร์ทที่อยู่ในระดับเดียวกัน
คอนเฟอเรนซ์เซาท์ เริ่มก่อตั้งลีกในปี ค.ศ. 2004 เป็นส่วนหนึ่งในการเปลี่ยนแปลงระบบโครงสร้างลีกระดับกึ่งอาชีพ สโมสรที่ได้แชมป์จะเลื่อนชั้นขึ้นไปเล่นในคอนเฟอเรนซ์พรีเมียร์ (เนชันนัลลีก ในปัจจุบัน) โดยอัตโนมัติ ส่วนสโมสรที่ได้รองแชมป์จนถึงอันดับที่ 7 จะต้องไปแข่งในรอบเพลย์ออฟ ผู้ชนะในรอบเพลย์ออฟจะได้เลื่อนชั้นอีก 1 ทีม และ 3 อันดับสุดท้ายจะต้องตกชั้นไปเล่นในลีกฟุตบอลสมัครเล่นอย่าง เซาเทิร์นฟุตบอลลีก และ อิสเมียนพรีเมียร์ลีก
ชื่อในการแข่งขันของลีกได้ถูกเปลี่ยนแปลงไปตามผู้สนับสนุนหลายครั้งเช่น บลูสแควร์เซาท์ (2007–2010), บลูสแควร์เบ็ตเซาท์ (2010–2013), สคริลเซาท์ (2013–2014)แวนอะรามาคอนเฟอเรนซ์เซาท์ โดยในปัจจุบันมีชื่อว่า แวนอะรามาเนชันนัลลีกเซาท์
สโมสรในฤดูกาล 2018–19

| สโมสร  | อันดับฤดูกาลที่แล้ว (2017–18) |
| --- | --- |
บาธ ซิตี: อันดับ 9
บิลเลอริคี ทาวน์: แชมป์ อิสท์เมียนลีก พรีเมียร์ ดิวิชัน
เชล์มส์ฟอร์ด ซิตี: อันดับ 3
ชิพนัม ทาวน์: อันดับ 13
คอนคอร์ด เรนเจอส์: อันดับ 17
ดาร์ทฟอร์ต: อันดับ 2
ดัลลิช แฮมเลต: อันดับ 2 อิสท์เมียนลีก พรีเมียร์ ดิวิชัน (ชนะรอบเพลย์ออฟ)
อีสต์ เธอร์ร็อค ยูไนเต็ด: อันดับ 15
อีสต์บอร์น โบโร: อันดับ 18
กลอสเตอร์ ซิตี: อันดับ 14
แฮมพ์ตัน แอนด์ ริชมอนด์ โบโร: อันดับ 4
เฮเมล เฮมพ์สตีด ทาวน์: อันดับ 5
ฮังเกอร์ฟอร์ด ทาวน์: อันดับ 19
ออกซฟอร์ด ซิตี: อันดับ 16
เซ็นต์ อัลบานส์ ซิตี: อันดับ 8
สเลา ทาวน์: อันดับ 3 เซาเทิร์น ฟุตบอลลีก พรีเมียร์ ดิวิชัน (ชนะรอบเพลย์ออฟ)
ทอร์คีย์ ยูไนเต็ด: อันดับ 22, (เนชันนัลลีก)
ทรูโร ซิตี: อันดับ 7
วีลสโตน: อันดับ 11
เวลลิง ยูไนเต็ด: อันดับ 10
เวสตัน ซุปเปอร์ แมร์: อันดับ 12
โวกกิง: อันดับ 21, (เนชันนัลลีก)
เถียน มี มี่ 3650 วันรักเธอคนเดียว

| เถียน มี มี่ 3650 วันรักเธอคนเดียว |
| --- | --- |
เถียน มี มี่ 3650 วันรักเธอคนเดียว
กำกับ: ปีเตอร์ ชาน
เขียนบท: Ivy Ho
อำนวยการสร้าง: ปีเตอร์ ชาน
นักแสดงนำ: จางม่านอวี้ หลี่หมิง เจิ้ง จื้อเหว่ย Len Berdick Cheung Tung-cho Yue Ding คริสโตเฟอร์ ดอยล์ Michelle Gabriel Irene Tsu Kristy Yang
กำกับภาพ: Jingle Ma
ตัดต่อ: Chan Ki-hop Kwong Chi-Leung
ดนตรีประกอบ: Chiu Tsang-Hei
วันฉาย: November 2, 1996
ประเทศ: ฮ่องกง
ภาษา: Cantonese, also available in Mandarin
เถียน มี มี่ 3650 วันรักเธอคนเดียว (พินอิน: tián mì mì; อังกฤษ: Comrades: Almost a Love Story) เป็นภาพยนตร์ฮ่องกงรักโรแมนติกนำแสดงโดย หลี่หมิง (Leon Lai) และ จางม่านอวี้ (Maggie Cheung) โดยที่พระเอกต้องพลัดพรากจากคนรักถึง 10  ปี กว่าจะสมหวังในรัก กำกับโดย ปีเตอร์ ชาน มีเพลงประกอบที่ไพเราะจากเติ้ง ลี่จวิน โดยเฉพาะเพลงเถียนมี่มี่ ที่นำมาใช้เป็นชื่อภาษาจีนของภาพยนตร์
เรื่องย่อ

ในช่วงที่จีนแผ่นดินใหญ่ข้าวยากหมากแพง "หลี่เสี่ยวจิน" (หลี่ หมิง) และ "หลี่เฉียว" (จาง ม่านอวี้) ต่างหวังที่จะมาขุดทองที่ฮ่องกง หลี่เสี่ยวจินมาฮ่องกงเพื่อเก็บหอมรอมริบหวังจะได้พาแฟน เสี่ยวถิงที่อยู่จีนแผ่นดินใหญ่มาแต่งงานและอยู่กันที่ฮ่องกง แต่โชคชะตากลับเล่นตลกเมื่อหลี่เสี่ยวจินได้พบกับหลี่เฉียว ทั้งสองเจอกันที่ร้านแมคโดนัลด์ หลี่เฉียวทำให้ชีวิตของหลี่เสี่ยวจินเปลี่ยนไป  ด้วยความเหงา ความรักแอบก่อตัวขึ้นจากภายในส่วนลึกของทั้งคู่แต่เป็นได้แค่เพื่อนกัน
หลี่เสี่ยวจินตั้งตัวได้ และพาแฟนเสี่ยวถิงมาแต่งงาน และอยู่กันที่ฮ่องกง แต่ชะตาฟ้าลิขิตในที่สุด หลี่เสี่ยวจินต้องหย่าและย้ายไปอยู่อเมริกา ส่วนหลี่เฉียว หลังจากแยกทางกับหลี่เสี่ยวจิน แต่งงานกับหัวหน้าแก็งค์ ซึ่งเป็นมาเฟีย มีการหักหลังกันระหว่างแก็งค์ ต้องหนีมาอเมริกา หลายปีผ่านไป สามีของหลี่เฉียวถูกฆ่าตาย
หลี่เฉียวยังอยู่อเมริกาหลังจากสามีตาย ทำงานเป็นมัคคุเทศนำนักท่องเที่ยวชาวจีนเที่ยวชมเทพีเสรีภาพ สุดท้ายโชคชะตานำพาทั้งคู่มาพบกันอีกครั้ง บนเส้นทางรักที่ยังไม่เปลี่ยนแปลงตลอด 3,650 วันที่ผ่านมา
รางวัลและการเสนอชื่อเข้าร่วมประกวด > รางวัล

"รางวัลภาพยนตร์ฮ่องกงครั้งที่ 16"
ภาพยนตร์ยอดเยี่ยม
ผู้กำกับยอดเยี่ยม - ปีเตอร์ ชาน
นักแสดงนำหญิงยอดเยี่ยม - Maggie Cheung Man-Yuk
สมทบชายยอดเยี่ยม - Eric Tsang Chi-Wai
ลำดับภาพยอดเยี่ยม - Ivy Ho
Best Cinematography - Jingle Ma Chor-Sing
กำกับศิลป์ยอดเยี่ยม - Hai Chung-Man
เครื่องแต่งกายยอดเยี่ยม - Ng Lei-Lo
Best Original Music Score - Chiu Tsang-Hei
ได้รับเสนอรายชื่อเข้าประกวด
นักแสดงนำชายยอดเยี่ยม - Leon Lai Ming(หลี่หมิง)
Best Newcomer - Kristy Yang
รางวัลม้าทองคำ
Best Picture
นักแสดงหญิงยอดเยี่ยม
แหล่งข้อมูลอื่น

Comrades: Almost a Love Story ที่อินเทอร์เน็ตมูวีเดตาเบส